Steqsaɣ fella-s wid ssneɣdeg taddart, nnan-d ur t-nessin ara, ma d Zehra nnan-d d tidet temmut smana iɛeddan, maca ur tesɛi ḥedd. Nniɣ-as tella yiwet gar snat: yezmer wid i steqsaɣ ur tt-ssinen ara mliḥ, neɣ amdan-a i yi-d-iceyyyɛen tabrati d-yettawin yes-i lweqt, ma yestufa ixdem-iyi-d d cɣel. Umneɣ aṭas s tneggarut-a, imi nniɣ-as win yesɛan agerruj ad yi-t-id-yefk ur yi-d-yettceyyiɛ ara tibratin, imi ttawilat akk llan tura, ama d internet, neɣ tilifun neɣ dayen nniḍen. Ayɣer ad iceyyeɛ tabratt akken ur t-id-ttafeɣ ara ma bɣiɣ ad nadiɣ fella-s ? Uɣaleɣ ur as-giɣ ara tamawt, ttuɣt s netta s tebrat-is.